Diari Oficial de la Generalitat Valenciana


Sumari del DOGV 6198, del 03-02-2010 (2010/964)

ORDE 1/2010, d'11 de gener, de la Conselleria d'Educació, per la qual es modifica l'Orde de 7 juliol de 2008, de la Conselleria d'Educació, per la qual s'aproven les bases reguladores i el procediment general per a la concessió d'ajudes per al desenrotllament de programes de Qualificació Professional Inicial.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/01/11/1/dof/vci/html**

### Dades del document

Número de DOGV
:   6198

Data del DOGV
:   03-02-2010

Secció del DOGV
:   I. DISPOSICIONS GENERALS

Número del document
:   2010/964


Data del document
:   11-01-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * legislació
    * associació professional
    * ensenyament professional
    * qualificació professional
    * empresa
    * administració local
    * suport econòmic
    * centre d'ensenyament
    * sindicat
    * organització no governamental

ORDE 1/2010, d'11 de gener, de la Conselleria d'Educació, per la qual es modifica l'Orde de 7 juliol de 2008, de la Conselleria d'Educació, per la qual s'aproven les bases reguladores i el procediment general per a la concessió d'ajudes per al desenrotllament de programes de Qualificació Professional Inicial. [2010/964]  
Publicada l'orde de 19 de maig de 2009 (DOCV núm. 6.024, de 29 de maig de 2009) de la Conselleria d'Educació, per la qual s'establix el procediment d'admissió de l'alumnat en els programes de Qualificació Professional Inicial finançats amb fons públics, i a la vista de l'experiència acumulada després de la posada en marxa dels mencionats programes, es fa necessari modificar l'orde de 7 de juliol de 2008 (DOCV núm. 5.806, de 15 de juliol de 2008) per la qual es van aprovar les bases reguladores i el procediment general per a la concessió d'ajudes per al desenrotllament dels programes de Qualificació Professional Inicial.  
Per tot això, de conformitat amb l'informe del Consell Valencià de Formació Professional i en virtut de les competències conferides per l'article 28.e) de la Llei 5/1983 de 30 de desembre del Consell, i vista la proposta de la directora general d'Evaluació, Innovació i Qualitat Educativa i de Formació Professional de 8 de gener de 2010 i de conformitat amb esta,  
ORDENE  
Article únic. Modificació de les bases reguladores i el procediment general per a la concessió d'ajudes per al desenrotllament dels programes de Qualificació Professional Inicial  
S'aprova la modificació de l'orde de 7 de juliol de 2008 (DOCV núm. 5.806, de 15 de juliol de 2008) per la qual s'aproven les bases reguladores i el procediment general per a la concessió d'ajudes per al desenrotllament dels programes de Qualificació Professional Inicial, per mitjà de la modificació dels articles 4, 9, 10, 12, 13 i l'apartat 4 de l'annex I, així com la introducció d'un nou article 9 bis, de manera que queden tots redactats d'acord amb el que disposa l'annex a la present orde.  
DISPOSICIÓ FINAL  
Única. Entrada en vigor  
La present orde entrarà en vigor l'endemà de ser publicada en el Diari Oficial de la Comunitat Valenciana  
València, 11 de gener del 2010  
El conseller d'Educació,  
ALEJANDRO FONT DE MORA TURÓN  
ANNEX  
"Article 4. Entitats beneficiàries  
1. Podran ser beneficiàries de les subvencions previstes en la present orde les entitats que s'assenyalen en els articles 6, 7, 8 i 21 de l'orde de 19 de maig de 2008 que no tinguen la consideració de centres docents públics, per a cada una de les modalitats previstes en l'apartat anterior. Estes són, per tant, els ajuntaments, mancomunitats, diputacions, centres docents concertats i entitats o associacions sense ànim de lucre.  
2. En tot cas, els perceptors de les distintes ajudes hauran de tindre personalitat jurídica pròpia i reunir els requisits generals següents, que hauran de complir amb anterioritat a la finalització del termini de presentació de sol·licituds:   
a) Estar al corrent de les obligacions tributàries i de Seguretat Social en aplicació dels articles 22 i 23 del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions.  
b) Haver complit les obligacions adquirides en el supòsit d'haver percebut altres subvencions de la Generalitat en matèria d'accions formatives semblants en l'exercici anterior.   
c) Acreditar capacitat suficient en mitjans materials, humans i organitzatius per a complir els objectius establits en el programa.  
d) No estar incursos en les causes de prohibició previstes en l'article 13 de la Llei 38/2003, de 17 de novembre, General de Subvencions.  
e) Les entitats sense ànim de lucre hauran d'acreditar documentalment estar inscrites en els registres corresponents.  
3. Les entitats i centres promotors de programes de Qualificació Professional Inicial de la modalitat d'Especial, finalitzat el primer curs del primer nivell i, atés el caràcter individualitzat del procés d'ensenyança-aprenentatge d'este alumnat, podran sol·licitar ajudes amb la finalitat de constituir grups que integren alumnat de primer i segon curs, així com repetidors, tots ells del primer nivell, amb el límit d'alumnes fixats en l'article 10 de l'Orde de 19 de maig de 2008, reguladora dels programes de Qualificació Professional Inicial en la Comunitat Valenciana, sense perjuí que també puguen constituir-se grups específics de primer i segon curs, respectivament, i en este cas els/les alumnes repetidors necessàriament formaran part del grup de segon curs, llevat que el grup constituït siga únic.  
4. Els programes hauran de ser organitzats i impartits pel mateix sol·licitant. No s'admet la subcontractació.  
5. La concessió de la subvenció corresponent a la primera fase comporta l'autorització de la impartició del programa de qualificació professional inicial per a eixe curs, sense perjuí que la no-concessió de la subvenció de la segona fase determina necessàriament la revocació de l'esmentada autorització".  
"Article 9. Instrucció del procediment   
1. A fi de valorar les sol·licituds de programes de Qualificació Professional Inicial es crea una Comissió de Valoració de Programes de Qualificació Professional Inicial, que valorarà totes i cada una de les distintes modalitats, tenint en compte la distribució territorial de les sol·licituds, i el funcionament de la qual es regirà pel règim previst per als òrgans col·legiats en el capítol II del títol II de la Llei 30/92 de Règim Jurídic de les Administracions Públiques i del Procediment Administratiu Comú.  
2. La seua composició serà la següent:  
- President: el/la cap d'Àrea de Formació Professional.  
- Vocals:  
- Cap de Secció de Programes de Qualificació Professional Inicial.  
- Un representant de la Inspecció Educativa.  
- Tres vocals nomenats per la directora general d'Avaluació, Innovació i Qualitat Educativa i de la Formació Professional d'entre funcionaris docents.  
- Un tècnic de la Secció de Programes de Qualificació Professional Inicial que actuarà com a secretari.  
3. A les reunions de la Comissió de Valoració podran assistir, amb veu però sense vot, representants dels sindicats amb presència en la Mesa Sectorial d'Educació i de les organitzacions empresarials més representatives de l'ensenyança privada concertada.  
4. La Comissió de Valoració de Programes de Qualificació Professional Inicial supervisarà inicialment el compliment dels requisits previstos en la present orde i realitzarà la valoració formal i material de les sol·licituds presentades en funció dels criteris de valoració que es detallen en l'annex I a esta orde. Finalment proposarà l'atorgament o la denegació de les subvencions previstes en esta orde.  
5. La Comissió de Valoració proposarà la quantia del mòdul econòmic a aplicar a cada programa, tant en la primera com en la segona fase.   
6. En cas que queden sol·licituds de programes de Qualificació Professional Inicial presentades a l'empara de la corresponent orde de convocatòria, valorades positivament d'acord amb el procediment establit, i que no hagen pogut ser ateses per falta de disponibilitat pressupostària, estes es constituiran en llista de reserva degudament ordenada, i podran ser resoltes favorablement en la mesura que es dispose de crèdit en la línia pressupostària corresponent com a conseqüència de renúncies a subvencions concedides i d'acord amb els criteris de selecció al respecte, establits en l'article 9 bis.  
7. La Comissió de Valoració podrà proposar la denegació de les ajudes en la segona fase, en cas que es produïsca algun incompliment greu durant el desenrotllament de la primera fase del programa de qualificació professional inicial. L'alumnat que, com a conseqüència de la denegació de l'ajuda, es vera afectat per la pèrdua del seu lloc escolar, serà atés en un programa, si és possible, de la mateixa qualificació o complementària d'esta, en la mateixa localitat o comarca.  
8. Per mitjà de la valoració de l'apartat 4. Adequació i Oportunitat de l'annex I, la Comissió de Valoració vetlarà per la més adequada distribució territorial de les distintes modalitats i perfils dels programes de Qualificació Professional Inicial en atenció a variables com la xarxa consolidada de programes impartits en centres públics i centres o entitats col·laboradores, nombre d'habitants de la localitat o zona/comarca, qualificacions més demanades o convenients, amb l'objectiu d'evitar ofertes superposades i comptar amb una oferta coherent i de dimensió adequada de programes".  
"Article 9 bis. Renúncies, programes no activats i criteris de selecció de les reserves  
1. En el termini de 15 dies hàbils a partir de l'endemà al de la publicació de la resolució de concessió d'ajudes per a la impartició dels programes de Qualificació Professional Inicial, les entitats i centres beneficiaris podran presentar la renúncia a les ajudes concedides per mitjà d'un escrit firmat pel seu representant legal en què s'al·leguen les causes d'esta renúncia.  
2. En cas de renúncia, la Comissió de Valoració dels Programes de Qualificació Professional Inicial proposarà l'atorgament de les ajudes a què s'haja renunciat seguint l'orde de reserva establit a este efecte i l'adequada correspondència per província i modalitat.  
3. Finalitzat el procediment d'admissió de l'alumnat de programes de Qualificació Professional Inicial en el mes de setembre, no seran activats aquells programes amb un nombre insuficient d'alumnat, d'acord amb els mínims establits per a cada modalitat en l'article 10 de l'Orde de 19 de maig de 2008, reguladora dels Programes de Qualificació Professional Inicial a la Comunitat Valenciana, sempre que l'alumnat preinscrit puga ser admés en programes de la mateixa localitat o comarca de semblants característiques. En este cas, les entitats o centres afectats perdran la subvenció concedida mitjançant una resolució expressa.   
4. Quan l'alumnat preinscrit no puga ser admés en programes de la mateixa localitat o comarca de semblants característiques, estos programes amb un nombre inferior al mínim seran activats".  
"Article 10. Òrgan competent per a resoldre   
1. L'òrgan competent per a resoldre el procediment de concessió de subvencions per al desenrotllament dels programes de Qualificació Professional Inicial és la Direcció General d'Avaluació, Innovació i de la Qualitat Educativa i de la Formació Professional per delegació del conseller d'Educació.  
2. El mencionat òrgan resoldrà en dos fases l'atorgament o denegació de les subvencions previstes en esta orde.  
3. El termini màxim de resolució i notificació serà, per a la primera fase, de tres mesos des de l'endemà de la publicació de l'orde de convocatòria de subvencions a programes de Qualificació Professional Inicial.  
Transcorregut el termini per a dictar i notificar la resolució corresponent a la primera fase, podrà entendre's desestimada la sol·licitud per silenci administratiu, en els termes establits en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que subsistisca l'obligació legal de resoldre sobre la petició formulada.   
4. La primera fase començarà l'1 de setembre i finalitzarà el 31 de desembre de l'any d'inici del programa.   
5.La segona fase començarà l'1 de gener i finalitzarà el 30 de juny de l'any següent al de l'inici del programa.   
6. Als efectes lectius, la data de començament i finalització del programa coincidirà amb la que s'establisca en el calendari escolar per a l'Educació Secundària Obligatòria cada curs.  
7. La resolució de la segona fase estarà condicionada a la correcta justificació i realització de la primera fase. Serà necessari l'informe favorable de la inspecció educativa sobre la realització de la primera fase. El termini per a la resolució d'esta segona fase serà de dos mesos des de la publicació en el Diari Oficial de la Comunitat Valenciana de la totalitat de les línies de crèdit i l'import global màxim destinat a la concessió de les subvencions previstes en la present orde.  
La concessió de la subvenció per a la primera fase no suposa cap obligació per a la Generalitat quant al finançament de la segona fase si bé, en este cas, la Conselleria d'Educació adoptarà les mesures necessàries perquè l'alumnat afectat reba les ensenyances corresponents.  
8. Les resolucions de concessió de subvencions contindran, com a mínim, els punts següents:  
a) Identificació del beneficiari.  
b) Denominació del programa.  
c) Localitat i comarca d'impartició.  
d) Modalitat.  
e) Nombre d'alumnes.  
f) Subvencions atorgades a càrrec dels pressupostos de la Conselleria d'Educació, per al finançament dels gastos previstos per la present orde, desglossades per conceptes.  
g) Qualssevol altres especificacions que es considere oportú incorporar en cada cas concret.  
9. En totes les modalitats dels programes de Qualificació Professional Inicial es publicaran en el Diari Oficial de la Comunitat Valenciana les subvencions concedides.  
10. Les resolucions que dicte el conseller d'Educació o l'òrgan en què delegue, a l'empara de la present orde, esgoten la via administrativa i contra estes podrà interposar-se potestativament recurs de reposició en el termini d'un mes a comptar de l'endemà de la seua publicació o notificació de conformitat amb el que disposen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà a la notificació o publicació de la resolució, d'acord amb el que establix l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa".   
"Article 11. Pagament de la subvenció  
1. El pagament de la subvenció per al desenrotllament de la primera fase s'efectuarà tenint en compte el següent:  
a) Costos imputables als gastos de transferències corrents de la primera fase indicats com a part A i B en l'article 7 d'esta orde.  
Una vegada començat el programa, i complida per l'entitat l'obligació d'aportar la documentació d'inici prevista en l'article 14 de la present orde, es podrà procedir a la bestreta del màxim legal d'un 40% de la subvenció concedida corresponent a transferències corrents en el cas d'entitats públiques, o del màxim legal que si és el cas establisquen les disposicions legals aplicables, sense que siga exigible l'aportació d'aval bancari, d'acord amb l'exempció prevista en l'article 47 bis del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.  
Quan es tracte d'entitats sense ànim de lucre i en virtut del que establix l'esmentat article, l'entitat sol·licitant haurà de garantir la dita bestreta del 40%, o del que legalment s'establisca, per mitjà de l'aportació d'aval bancari.  
En tot cas, l'aval haurà d'estar constituït amb renúncia al benefici d'excussió o amb caràcter solidari.  
El percentatge restant de la subvenció en concepte de transferències corrents es farà efectiu al finalitzar esta primera fase i després de la presentació, per part de l'entitat beneficiària del programa, de la declaració de gastos, firmada pel representant de l'entitat, i la justificació dels gastos indicats en la declaració anterior. La justificació de gastos haurà de realitzar-se fins al 20 de novembre de l'exercici en què comence el programa.  
Les entitats públiques podran presentar una declaració dels costos socials i de les nòmines corresponents als mesos de novembre i desembre per mitjà d'un escrit del secretari de la corporació en què queden expressades les quantitats exactes a este efecte i el compromís de presentar els corresponents documents compulsats abans del 10 de febrer següent. En el cas de les entitats sense ànim de lucre, la declaració la realitzarà el representant de l'entitat.  
b) Costos imputables a les transferències de capital (inversions) indicats com a part C en l'apartat sèptim d'esta orde.  
El pagament de les subvencions atorgades en concepte d'inversions es realitzarà contra la certificació d'obra, en els termes que preveu l'article 47 bis 1.d) del text refós de la Llei d'Hisenda Pública de la Generalitat Valenciana, o després de la presentació de la factura de l'adquisició d'equipament. L'entitat haurà d'aportar una memòria d'actuacions en la sol·licitud de subvenció en què es comprometa a realitzar les inversions i justificar-les abans del 30 d'octubre.  
2. El pagament de la subvenció per al desenrotllament de la segona fase inclou els costos imputables als gastos de transferències corrents distribuïts entre la part a i la part B, segons el que disposa l'article 7 d'esta orde.  
Presentada per l'entitat la documentació corresponent a esta segona fase prevista en l'article 14 d'esta orde, es podrà procedir a la bestreta d'un 40% de la subvenció concedida, o del percentatge màxim que legalment puga establir-se, corresponent a transferències corrents en el cas d'entitats públiques, sense que siga exigible l'aportació d'aval bancari, d'acord amb l'exempció prevista en l'article 47 bis del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.  
Quan es tracte d'entitats sense ànim de lucre i en virtut del que establix l'esmentat article, l'entitat sol·licitant haurà de garantir la bestreta del 40%, o del que legalment puga establir-se amb caràcter màxim, per mitjà de l'aportació d'aval bancari.  
En tot cas, l'aval haurà d'estar constituït amb renúncia al benefici d'excussió o amb caràcter solidari.  
El percentatge restant de la subvenció en concepte de transferències corrents es farà efectiu al finalitzar esta segona fase i després de la presentació, per part de l'entitat beneficiària del programa, de la declaració de gastos, firmada pel representant de l'entitat i la justificació dels gastos indicats en la declaració anterior. La justificació de gastos haurà de realitzar-se abans del 10 de juliol de cada any.  
3. Quan les activitats del programa de qualificació professional inicial hagen sigut finançades amb la subvenció, i a més amb fons propis o altres subvencions o recursos, haurà d'acreditar-se en la justificació l'import, la procedència i l'aplicació d'estos fons a les activitats subvencionades".  
"Article 12. Obligacions de les entitats beneficiàries  
1. Són obligacions de les entitats beneficiàries:  
a) Realitzar el programa de qualificació professional inicial subvencionat amb subjecció a l'orde de la Conselleria d'Educació de 19 de maig de 2008 per la qual es regulen els programes de Qualificació Professional Inicial a la Comunitat Valenciana, i a la present orde, segons els requisits i condicions que figuren en l'orde de convocatòria, en la resolució aprovatòria i, en el que no contradiga a cap de les anteriors, en el projecte socioeducatiu d'actuació.  
Davant de qualsevol variació substancial en el contingut del programa, haurà de demanar-se autorització a la Direcció General d'Avaluació, Innovació i Qualitat Educativa i de la Formació Professional, i només en el cas que existisca aprovació expressa d'esta, emesa per escrit en el termini dels 30 dies següents a la data de presentació de la sol·licitud d'autorització, podrà executar-se el projecte d'acord amb les condicions de la sol·licitud cursada. En cas que no existisca aprovació en l'esmentat termini, s'haurà d'entendre desestimada la sol·licitud formulada.  
b) Aportar els recursos necessaris per al desenrotllament del programa en compliment de l'orde de convocatòria, la resolució aprovatòria i el projecte socioeducatiu presentat.   
c) Justificar davant de la Direcció General d'Avaluació, Innovació i Qualitat Educativa i de la Formació Professional l'adscripció de les subvencions als fins per als quals estes van ser atorgades, en els termes de l'article 47 del Text Refós de la Llei d'Hisenda Pública de la Generalitat Valenciana, i en els terminis establits en l'article 11 de la present orde.   
d) Sotmetre's a la supervisió dels programes per personal de la Conselleria d'Educació i a les actuacions de control financer que legalment corresponguen.  
e) Facilitar l'assistència del personal docent i de coordinació dels programes de Qualificació Professional Inicial a totes les reunions i trobades que siguen promogudes per la Conselleria d'Educació per al millor desenrotllament d'esta acció formativa.  
f) Aportar, després de la finalització del projecte, la memòria de l'acció formativa, segons el model recollit com a annex II a la present orde, d'acord amb el que preveu l'article 22 de l'orde de la Conselleria d'Educació de 19 de maig de 2008, per la qual es regulen els programes de Qualificació Professional a la Comunitat Valenciana.  
g) Comunicar a la Direcció General d'Avaluació, Innovació i de la Qualitat Educativa i de la Formació Professional l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.   
h) No percebre cap quantitat de l'alumnat participant en el programa subvencionat.  
i) Acreditar amb anterioritat a dictar-se la proposta de resolució de concessió que es troba al corrent de les seues obligacions tributàries i enfront de la Seguretat Social.  
j) Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas, així com tots els estats comptables i registres específics que siguen exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.  
k) Conservar els documents justificatius de l'aplicació dels fons rebuts, incloent-hi els documents electrònics, en la mesura que puguen ser objecte de les actuacions de comprovació i control.  
l) Adoptar les mesures de difusió contingudes en l'apartat 4 de l'article 18 de la Llei General de Subvencions i en l'article 16 d'esta orde.  
m) Procedir al reintegrament dels fons percebuts en els supòsits previstos en l'article 37 de la Llei General de Subvencions.  
n) Als efectes organitzatius i a fi de complir l'Orde de 19 de maig de 2009, de la Conselleria d'Educació, per la qual s'establix el procediment d'admissió de l'alumnat dels programes de Qualificació Professional Inicial finançats amb fons públics, les entitats i centres promotors d'estos a l'empara d'esta orde, faran les previsions necessàries de personal i instal·lacions per a atendre el procés d'admissió i matrícula de l'alumnat en les dates que a este efecte fixe l'administració educativa.  
2. L'incompliment de les anteriors obligacions donarà lloc a l'exigència de les responsabilitats o sancions que corresponguen, d'acord amb el que disposa el títol IV de la Llei 38/2003, de 17 de novembre, General de Subvencions".  
"Article 13. Minoracions i reintegrament de l'ajuda concedida  
1. L'alteració d'alguna de les característiques del projecte aprovat, l'incompliment d'algunes condicions establides en la resolució de concessió de la subvenció, la falta de justificació de la totalitat dels gastos subvencionats i la concessió, després de la presentació de la sol·licitud, d'altres ajudes públiques o privades, o d'altres ingressos o recursos que en el seu conjunt superen el cost de l'activitat a desenrotllar pel beneficiari, podrà donar lloc a la minoració de la subvenció concedida.  
En especial, a la vista de la documentació presentada, relativa al programa desenrotllat per l'entitat, es procedirà a la minoració de la subvenció concedida en els supòsits següents:  
- No haver-se impartit la totalitat de les hores lectives aprovades per resolució. Es procedirà en este supòsit a la minoració proporcional de la subvenció concedida per a les parts A i B.  
- Per baixes dels alumnes. Es realitzarà la minoració per este concepte, d'acord amb els criteris següents:  
Durant la primera fase del programa de qualificació professional inicial, finalitzat el procés d'admissió i matrícula, si es produïxen baixes d'alumnes, es permetrà donar d'alta nous participants fins a completar el nombre d'alumnes que establisca la resolució de concessió d'ajudes dins del termini de matrícula.   
- Per no haver-se justificat en els termes establits en la present orde i en la resolució de concessió d'ajudes la totalitat dels gastos subvencionats.   
2. L'incompliment pel beneficiari de qualsevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de l'acció, donarà lloc a la incoació per l'òrgan competent per a la concessió de les ajudes del corresponent procediment, que podrà finalitzar, si és el cas, acordant el reintegrament de les quantitats percebudes i l'exigència de l'interés de demora, des del moment del pagament de la subvenció. En la tramitació del procediment es garantirà en tot cas el dret de l'interessat a l'audiència.  
En especial, es podrà revocar la subvenció concedida en els següents supòsits d'incompliment per part de l'entitat:  
- Incompliment de la finalitat per a la que la subvenció va ser concedida, o de les condicions imposades per a la seua concessió en l'aprovació de la programació.  
- Percepció per part de l'entitat beneficiària de qualsevol quantitat econòmica procedent de l'alumnat participant en els cursos.  
- La falsedat de les dades contingudes en la declaració del gasto prevista en l'apartat onze de la present orde.  
- Qualsevol altre motiu que perjudique el fi últim pel qual la subvenció haja sigut concedida i, en particular, l'incompliment dels criteris continguts de la present orde.  
Si és el cas, serà procedent el reintegrament dels fons percebuts en els supòsits que es regulen en l'article 37 de l'esmentada Llei 38/2003, de 17 de novembre, General de Subvencions, sense perjuí del que disposa el títol IV d'esta mateixa llei quant a infraccions i sancions administratives en matèria de subvencions".  
"Apartat 4 de l'annex I . Adequació i oportunitat  
Es valorarà de forma individualitzada cada un dels següents indicadors:  
4.1 Capacitat de l'entitat per a garantir la disponibilitat dels recursos humans i materials especificats en el projecte socioeducatiu, amb anterioritat al començament previst del curs i oportunitat territorial d'autoritzar el programa. Es denegaran per este motiu totes les sol·licituds de l'entitat que sobrepassen la seua capacitat organitzativa, de manera que s'adeqüe la programació anual d'accions formatives concedida a l'entitat amb la seua capacitat formativa real. L'anterior indicador es correlacionarà necessàriament amb l'oportunitat territorial, de tal forma que ha de tindre's en compte la xarxa consolidada de programes impartits en centres públics i centres o entitats col·laboradores amb millor puntuació, nombre d'habitants de la localitat o zona/comarca, qualificacions més demandades o convenients, amb l'objecte d'evitar ofertes superposades i comptar amb una oferta coherent i de dimensió adequada de programes.  
  
4.2 Grau de compliment de les obligacions contretes en convocatòries anteriors, pel que fa a la impartició de la programació aprovada i en les condicions previstes en el projecte socioeducatiu i/o previstes en la resolució d'aprovació, i a la vista de l'informe de la Inspecció Educativa. Es tindran en compte, per a valorar este indicador, les renúncies als cursos programats i els motius al·legats per l'entitat que justifiquen esta circumstància, així com aquells casos d'incompliment real d'impartició de programes que no han sigut objecte de comunicació per l'entitat.  
Es considerarà incompliment greu de l'entitat i, per tant, es valorarà este indicador negativament, en el supòsit de no haver impartit, en les condicions fixades en la normativa vigent, un percentatge igual o superior al 50% dels programes autoritzats favorablement a l'entitat en convocatòries anteriors. En este sentit, l'activació del programa en les circumstàncies que s'indiquen en l'apartat 4 de l'article 9 bis de la present norma, serà valorat negativament per la Comissió de Valoració dels Programes de Qualificació Professional Inicial en convocatòries successives a l'hora de valorar la capacitat i compliment del corresponent projecte.  
  
Els indicadors corresponents a l'apartat 4. Adequació i oportunitat, no formaran part de la puntuació final del procés de valoració. No afectaran la resolució de l'expedient sempre que els valors de puntuació obtinguts siguen positius (puntuació 1). No obstant això, seran motiu de denegació de la sol·licitud presentada si, després de la seua baremació, algun d'estos obté valoració negativa (puntuació 0)".


Còpia Permalink ELI